WicipediA 

Bywyd 


Bywyd yw'r hyn sy'n galluogi organeb fyw i gymhwyso deunydd heb fywyd o'i hamgylchedd a'i ddefnyddio 
i dyfu mewn maint a chymhlethder, i adnewyddu ei deunydd biolegol ei hun ac i atgynhyrchu organebau 
eraill annibynnol sydd hefyd yn meddu ar nodweddion bywyd. 

Credir fod bywyd ar y Ddaear wedi dechrau tua 4,500,000,000 o flynyddoedd yn ôl (mae amcangyfrifon 
mwy ceidwadol yn ei dyddio i o gwmpas 3,000 miliwn o flynyddoedd yn ôl). Y pryd hynny roedd yr awyr 
wedi'i chyfansoddi o nwyon methan, hydrogen, amonia a stêm dŵr. Credir i organebau moleciwlaidd syml 
gael eu ffurfio mewn canlyniad i'r grym a ollyngid gan belydrau'r haul, mellt a ffrwydriadau 
llosgfynyddoedd. Organebau ungellog oeddynt. 

Mae'n dra thebygol mai yn y môr y datblygodd yr organebau cyntefig hyn i gynnwys enseimau ( emymes) a 
datblygu'n organebau amlgellog a gynhyrchai RNA a DNA. Gyda threigliad maith iawn amser - tua 
1,500,000,000 neu ragor o flynyddoedd - arweiniodd hyn at y planhigion cyntefig cyntaf oedd yn gallu dal 
grym y goleuni a datblygu ffotosynthesis. 

Y canlyniad oedd i ocsigen gael ei rhyddhau i'r awyr ar raddfa cynyddol, proses a ddechreuodd tua 2,000 
miliwn o flynyddoedd yn ôl. Erbyn tua 400 miliwn roedd yr haen oson yn yr awyrgylch yn ddigon trwchus i 
gysgodi'r tir rhag ymbelydredd uwchfioled gan ei gwneud yn haws o lawer i blanhigion mwy cymhleth a'r 
anifeiliad cyntefig cyntaf oroesi. Daeth y rhan fwyaf o bethau byw i ddefnyddio anadlu aerobig a 
dechreuodd bywyd amlhau ar wyneb y ddaear. 

Priodoleddau bywyd 


Saith priodoledd bywyd yw symud , ysgarthu, anadlu, teimlo, atgenhedlu, tyfu ac ymborthi. 

■ Mae'n rhaid i bopeth byw fedru symud. 

■ Rhaid cael maeth. 

■ Mae popeth byw yn dangos sensitifedd. 

■ Mae popeth byw yn ysgarthu. 

■ Maent i gyd yn anadlu. 

■ Mae popeth byw yn tyfu. 

■ Mae popeth byw yn atgenhedlu. 

Gweler hefyd 

■ Parth Glas - ardal ddemograffig a/neu ddaearyddol yn y byd lle y mae llawer o bobl yn byw 
bywydau hir. 

■ Astrofioleg 

■ Esblygiad 

■ Marwolaeth 


Eg inyn erthygl sydd uchod am fioleg. Gallwch helpu Wicipedia drwy ychwanegu ato (https://cy.wikipedia.org/ 


w/index.php ?title=Bywyd&action=edit). 





















Wedi dod o "https://cy.wikipedia.Org/w/index. php?title=Bywyd&oldid=2357156" 


Wiciaclur 

Chwiliwch am bywyd 
yn Wiciadur. 


Newidiwyd y dudalen hon ddiwethaf ar 28 Mawrth 2017, am 10:56. 

Mae testun y dudalen ar gael dan drwydded Creative Commons Attribution-ShareAlike; gall fod telerau ychwanegol 
perthnasol. Gweler Telerau_Defnyddio'r Drwydded am fanylion peílach. 





